钦定古今图书集成/明伦汇编/氏族典/第312卷 > 程士龙
## 钦定古今图书集成/明伦汇编/氏族典/第312卷 > 程士龙

按《万姓统谱》：“士龙，字应辰，慈谿人。登进士，主句容簿。
时岁饥，督济有方，老弱赖以全活。校文于歙，真德秀
重其才，荐知仙居，李宗勉复荐之，迁知临江军，多善
政，民为立祠。后除国子丞，轮对慷慨，理宗嘉奖焉。迁
右曹郎，改知抚州，谨刑惠民。城中有夜半杀人者，逮
系至六七囚，狱成，士龙疑之，俾临川宰密察之，得其”
情，民作《平冤歌颂》为神明云。